Vainosjoki

Vainosjoki (enaresamisk: Vannjiikeessimjuuhâ, skoltesamisk: Vainosjokk) er ei elv i Enare kommune i Lappland i Finland. Den er en del av Neidenvassdraget. Elva har utløp fra innsjøen Vainosjärvi og renner nordover til Kirakkajärvi, hvor den munner ut i østenden av sjøen gjennom to separate løp, som ligger med 1,5 kilometers avstand fra hverandre. Fra vestenden av Kirakkajärvi fortsetter vassdraget gjennom en drøyt 100 meter lang elvestubb til den nordøstre enden av Sevettijärvi.

Hovedelva, regnet fra Vainosjärvi til Sevettijärvi, er 10,9 kilometer lang, hvorav strekningen fra Vainosjärvi til Kirakkajärvi utgjør 7,6 km. Hele vassdraget, fra kildene sørvest for Vainosjärvi til munningen i Sevettijärvi, er 17,6 kilometer langt.

Referanser 

Elver i Enare kommune
Neidenvassdraget